Imtella' Settembru 1, 2021 Il-President ta' Malta George Vella qal li għaddejjin kuntatti mas-Santa Sede dwar il-possibbiltà li fix-xhur li ġejjin il-Kap tal-Knisja Kattolika jżur Malta għall-ewwel darba. F'intervista mxandra minn stazzjon radjufoniku Spanjol, il-Papa Franġisku semma li fix-xhur li ġejjin mistenni jżur Malta u Ċipru. Mistoqsi mill-ġurnalisti dwar din id-dikjarazzjoni, il-President qal li l-Papa baqa' interessat li żjur pajjiżna wara li s-sena li għaddiet, iż-żjara tiegħu f'Malta kellha tiġi posposta minħabba l-imxija tal-Covid-19. Il-President Vella esprima t-tama li l-Papa jżur pajjiżna fil-ġimgħat li ġejjin, iżda sostna li ma setax jikkonferma ż-żjara ta' Franġisku f'Malta f'Diċembru li ġej.